Document ID: 32001R2260

Kommissionens forordning (EF) nr. 2260/2001
af 21. november 2001
om ændring af forordning (EF) nr. 1371/95 om gennemførelsesbestemmelser for ordningen med eksportlicenser for æg
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2771/75 af 29. oktober 1975 om den fælles markedsordningen for æg(1), senest ændret ved Kommissionens forordning (EF) nr. 1516/96(2), særlig artikel 3, stk. 2, artikel 8, stk. 13, og artikel 15, og
ud fra følgende betragtninger:
(1) Ved Kommissionens forordning (EF) nr. 1371/95(3), senest ændret ved forordning (EF) nr. 2336/1999(4), blev der fastsat gennemførelsesbestemmelser for ordningen med eksportlicenser for æg.
(2) De i bilag I fastsatte sikkerhedsbeløb bør tilpasses de nylige ændringer af restitutionsbeløbene.
(3) Der har indsneget sig en fejl i produktkoderne i nomenklaturen over eksportrestitutioner for landbrugsprodukter i bilag I. Nævnte bilag bør korrigeres.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Bilag I til forordning (EF) nr. 1371/95 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. november 2001.

Labels: 3
17